ხახვილო

**ხახვილო** () — სოკოს სახეობა ხრაშუნასოკოსებრთა ოჯახისა, რომლის გავრცელების არეალი მოიცავს ევროპას, აზიას, ჩრდილოეთ აფრიკასა და ცენტრალურ ამერიკას.

კარგი ხარისხის საჭმელი სოკოა, იხმარება ახალი, გამხმარი და დამწნილებული. იზრდება ფოთლოვან, წიწვოვან და შერეულ ტყეებში, ერთეულებად ან ჯგუფებად, ზაფხულიდან შემოდგომამდე. მიკორიზას წარმოქმნის სხვადასხვა სახეობის ხეებთან.

სოკო პირველად აღწერა გერმანელმა მიკოლოგმა იაკობ კრისტიან შეფერმა 1774 წელს როგორც *Agaricus virescens*. ხრაშუნა სოკოების გვარში გადაიტანა შვედმა მიკოლოგმა ელიას მაგნუს ფრისმა 1836 წელს.

**სამეცნიერო სინონიმები**:
* 
* 
* 
**R. virescens* var.*albidocitrina* Gillet (1876)

## აღწერა 
ქუდის დიამეტრი — 5—15 სმ, თავიდან ნახევარსფეროსებრია, შემდეგ ამოზნექილი და ბრტყლად ჩაჭყლეტილი, ნაცრისფერ-მწვანე მუქ-მწვანემდე, ჟანგმიწისფერი ზონებით. ცენტრში უფრო მუქია და ახასიათებს მწვანე ფერის ლაქები. ზედაპირი დახეთქილი ან დანაწევრებულია. ქუდის კანი თხელია და ადვილად იფრცქვნება.

ჰიმენოფორი — ფირფიტებიანი, ფირფიტები საკმაოდ ხშირი, ფეხისგან თითქმის თავისუფალი, ერთმანეთს ძარღვების საშუალებით უკავშირდებიან. კრემისფერი ან თეთრია, ხშირად მომურო ლაქებით.

ფეხის სიგრძე — 5-12 სმ, სისქე — 2-4 სმ, როგორც წესი ცილინდრული, ნორჩობაში მკვრივია, სიბერეში — რბილი, თეთრი, ზოგჯერ წითელ-მომურო, ზოგჯერ დაფარულია ყავისფერი ლაქებით. ასაკთან ერთად, ან დაზიანების შემთხვევაში, ფეხი შესაძლოა, ოდნავ გაყავისფრდეს.

რბილობი — მკვრივი, თეთრი, სუსტად გამოხატული სასიამოვნო მოტკბო ან თხილის გემოთი.

სპორების ფხვნილი — თეთრი ან ყვითელი. სპორები — 5,5-10×4,5-7 მკმ, თითქმის სფეროსებრი, ელიფსისებრი ან კვერცხისებრი, ეკლიანი. ბაზიდიუმი — კვერხითისებრი, 24-33x6-7.5 მკმ, უფერული, თითოულ მათგანში 2-4 სპორაა მოთავსებული. პილეოცისტიდების გარეშე.

## ეკოლოგია და გავრცელება 
იზრდება ფოთლოვან, წიწვოვან და შერეულ ტყეებში, ერთეულებად ან ჯგუფებად მიკორიზას წარმოქმნის სხვადასხვა სახეობის ხეებთან, მათ შორის მუხასთან, წიფელთან, ვერხვთან, ნაძვთან და ა.შ.

ევროპაში, ხახვილო ზაფხულიდან შემოდგომამდე ხარობს. მექსიკაში ხახვილოს სეზონი აპრილში იწყება. მისი ჩრდილოეთ ამერიკაში არსებობა სადავო საკითხია, ვინაიდან ამ კონტინენტზე ხახვილოს მსგავსი სახეობები *Russula parvovirescens* და *Russula crustosa* იზრდება. 
  ხახვილო ფართოდ გავრცელებულია აზიაშიც, მათ შორის ინდოეთში, რუსეთში, მალაიზიაში, კორეაში, ფილიპინებში, ნეპალში, ჩინეთში, იაპონიაში, ტაილანდსა და ვიეტნამში. აგრეთვე აღმოჩენილია ჩრდილოეთ აფრიკასა და ცენტრალურ ამერიკაში. საქართველოში გავრცელებულია ყველგან.

**სეზონი** — ივნისიდან ოქტომბრამდე.

## მსგავსი სახეობები
ხახვილოს მოკრეფისას აუცილებელია სიფრთხილის გამოჩენა, რადგანაც გამოუცდელ მესოკოვეს,  იგი შესაძლოა აერიოს მომაკვდინებლად შხამიან სახეობა შხამასოკოში (). შხამასგან განსხვავებით, ხახვილოს არ გააჩნია საყელო და ბოლქი.

ფაილი:Amanita citrina - Gelber Knollenblätterpilz - false death cap - Citron Amanita - Amanita citrina - 01.jpg|thumb|*Amanita citrina* 
ფაილი:Amanita-phalloides-2105.jpg|*Amanita phalloides*
ფაილი:2010-08-14 Russula aeruginea Fr 98342.jpg|*Russula aeruginea*
ფაილი:Russula heterophylla a1.JPG|*Russula heterophylla*
2011-07-31 Russula nauseosa.jpg|*Russula nauseosa* 
ფაილი:Russula.nigricans.-.lindsey.jpg|*Russula nigricans*
ფაილი:2008-09-08 Russula olivacea (Schaeff.) Fr 271830.jpg|*Russula olivacea* 
ფაილი:Tricholoma equestre G7.jpg|*Tricholoma equestre*

## კვებითი ღირებულება
ხახვილო ხრაშუნა სოკოების გვარში ერთ-ერთ საუკეთესო საჭმელ სოკოდ ითვლება. ის პოპულარულია ევროპაში, განსაკუთრებით ესპანეთში. ახასიათებს თხილის ან ხილის სასიამოვნო მოტკბო გემო. შესაძლებელია მისი ორთქლზე მოთუშვა (მომზადებისას მწვანე ფერს კარგავს). ორთქლზე მოთუშულ ახალ სოკოს კარტოფილის გემო დაკრავს. შესაძლებელია მისი გრილზე ან ტაფაზე შეწვა, ასევე  გამოიყენება უმად სალათებში.

ხახვილოში აღმოჩენილია იმუნური სისტემის მასტიმულირებელი, ანტიოქსიდანტური, ქოლესტერინისა და შაქრის დამწევი თვისებები, რაც პოლისაქარიდების დამსახურებაა. წყალში უხსნადი ბეტა-გლუკანში (RVS3-II) შემავალი სულფატებს სარკომას საწინააღმდეგო თვისებები გააჩნია, წყალში ხსნადი RVP კი, ძლიერი ანტიოქსიდანტია.

## გალერეა

ფაილი:1476430841 76f14400e8 b.jpg
ფაილი:2010-09-06 Russula heterophylla (Fr.) Fr 105689.jpg
ფაილი:Russula virescens 105518.jpg
ფაილი:Russula virescens BŻ2.JPG
ფაილი:Russula virescens 2.JPG
ფაილი:Russula Virescens.JPG
ფაილი:Russula virescens4.JPG
ფაილი:Russula virescens1.jpg

## რესურსები ინტერნეტში
*
*
*ხახვილო  — საქართველოს სოკოებისა და ლიქენების ეთნობიოლოგია

## სქოლიო 
კატეგორია:საჭმელი სოკოები
კატეგორია:ხრაშუნა სოკოები